En l’increment de casos d’anorèxia i bulímia durant la pandèmia hi han influït diversos factors com el canvi en les rutines de la vida diària en aspectes com l’alimentació, l’exercici físic i els horaris de son. A això cal sumar-hi l’aïllament social que ha suposat la pandèmia per al col·lectiu més jove. El contacte físic es va substituir per un increment de l’ús de les xarxes socials, un entorn en el qual pot haver-hi apologia d’algunes conductes de risc pels trastorns de la conducta alimentària (TCA).